Ostsin Elionist monitori 15. veebruaril. Lülitades selle sisse, selgus, et üks piksel on surnud/hangunud. Viisin järgmisel päeval selle esindusse tagasi.    Vormistades kõik dokumendid(kirjutasin avalduse), sain hooldutöö kokkuleppe paberi, kus on kirjas, et eeldatav tagastustähtaeg on 27.02.08 ja see kokkulepe on allkirjastatud Elioni esindaja poolt. Saabuski 27 veebruar, aga keegi polnud minule  loomulikult helistanud ega mind millestki teavitanud. Helistasin ise Elioni, kus teenindaja minule ütles, et seda veel parandatakse ja et minuga võetakse ühendust järgneva nädala jookusul. Loomulikult keegi minuga ühendust ei võtnud. Lõppkokkuvõttes, helistades neile(klienditoe telefonil 6696234) mitu korda, sain 24. märtsil kätte smsi , kus on kirjas , et "hooldutöö on valmis ja võite Ülemiste keskuse esindusse tootele järgi minna". Sain selle lõpuks kätte 28. märtsil ja mis selgus, piksel on endiselt surnud.        Helistasin Elioni ning küsisin, mida te siis tegite pea et poolteist kuud, kui monitor on endiselt parandamata. Teenindaja ütles, et väidetavalt mind on teavitatud sellest , et ISO standardite järgi on selline tootjapoolne viga nagu surnud piksel lubatud ja monitor on täiesti töökorras. Minu küsimusele, miks minule öeldi siis et "teda veel parandatakse" ja miks sain ta kätte kuu aega hiljem planeeritust, ei osanud ta midagi vastata, vaid lihtsalt vabandas , viidates mingile  administratiivsele arusaamatusele.    Tarbijad, ei taha teha antireklaami, aga selline käitumine niivõrd suure ja maineka organisatsiooni nagi Elion poolt on lihtsalt lubamatu.    /inmatevip/